《同张明成司业饮管子安使君舟中申旦而别各赋一诗》
明代·朱多炡

未妨关法急，来就使君期。胜算藏彄戏，遍师刻烛诗。

闻歌两岸近，荡桨百壶移。野烧侵沙灭，疏钟渡水迟。

西山半衔月，南浦暗流澌。旅雁啼更彻，樯乌讹尾时。

江空人籁息，衣冷曙霜欺。极乐无朝夕，轻装动别离。

脂膰秣五马，前路满旌麾。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。